open-index/open-wikipedia-markdown huggingface dataset:
Hävittäjälentolaivue 11

**Hävittäjälentolaivue 11** (lyhenne *HävLLv 11*) on Suomen ilmavoimien Rovaniemen Someroharjulle sijoitettu Lapin lennoston joukkoyksikkö, jonka kalustona ovat F/A-18 Hornet -hävittäjät.

Ensimmäiset uudet Lockheed Martin F-35A Lightning II -monitoimihävittät saapuvat Lapin lennostoon vuonna 2026. Ensimmäisenä saapuu 2–6 hävittäjää. Lapin lennostossa on jo aloitettu muutostyöt uusien hävittäjien saapumisen johdosta.

## Tehtävät
Rauhan aikana laivueen päätehtävänä on valvoa Pohjois-Suomen ilmatilaa sekä tarvittaessa estää sen luvaton käyttö. Tehtäviensä hoitamiseksi laivueella on F-18 Hornet -hävittäjiä, yhteyskoneita ja erilaisia erikoisajoneuvoja, kuten lennoston palokunnan pelastusajoneuvot ja polttoaineajoneuvot.

## Organisaatio
Laivuetta johtaa komentaja apunaan esikuntalentue. Laivueeseen kuuluu kaksi hävittäjälentuetta ja yhteyslentue (4. lentue), jonka kalustona ovat Pilatus-koneet. Henkilöstö muodostuu eri henkilöstöryhmistä:
* Ohjaajat (lentoupseerit ja ohjaajaupseerit)
* Lentoteknillinen henkilöstö (upseerit, opistoupseerit, lentokonemekaanikot, aliupseerit ja sopimussotilaat)
* Pelastushenkilöstö (opistoupseerit ja siviilit)
* Kalustomiehet (opistoupseerit ja siviilit)
* Lennonjohtajat (opistoupseerit ja siviilit/sotilaslennonjohtajat)
* Siviilit.

Lisäksi laivueessa palvelee varusmiehiä apumekaanikkoina ja sotilaskuljettajina.

### Komentajat
Laivueen komentajia ovat olleet:

* everstiluutnantti Pekka Kärnä 16.8.2025 eteenpäin 
* everstiluutnantti Lasse Louhela 1.9.2023 - 16.8.2025
* everstiluutnantti Markku Vihersalo 1.9.2021 - 31.8.2023
* everstiluutnantti Tomi Iikkanen 1.3.2019 - 31.8.2021 
* everstiluutnantti Antti Lautala 1.8.2017 - 28.2.2019
* everstiluutnantti Sami Puuperä 1.9.2015 - 31.7.2017
* everstiluutnantti  Aki Heikkinen 1.8.2013 - 31.8.2015
* everstiluutnantti Tommi Heikkala 2.9.2011 - 30.7.2013
* majuri Harri Lehtola 1.1.-1.9.2011
* everstiluutnantti Juha Salminen 1.2.2008 - 31.12.2010
* everstiluutnantti Jukka Ahlberg 1.1.2007 - 31.1.2008
* everstiluutnantti Petri Tolla 1.1.1999 - 31.12.2006
* majuri Markku Anttonen 1. elokuuta 1993 - 1998
* majuri Pekka Alaraudanjoki 1. maaliskuuta 1992 - 31. heinäkuuta 1993
* majuri Veli-Pekka Lehto 1. tammikuuta 1986 - 29. helmikuuta 1992
* majuri Markku Peltola 1. kesäkuuta 1983 - 31. joulukuuta 1985
* majuri Pentti Rämä 1. syyskuuta 1979 - 31. toukokuuta 1983
* majuri Jouko Gullstén 1. syyskuuta 1977 - 31. elokuuta 1979
...
* majuri Toivo Puolakka 1959

## Historia ja perinteet

Silloinen Hämeen lennosto hävittäjälentolaivueineen siirrettiin Luonetjärveltä Rovaniemelle 16. elokuuta 1973, jolloin laivueen kalustoksi saatiin Saab 35 Drakenit, jotka olivatk laivueen kalustona vuoteen 2000. Harjoituskalustona olivat Fouga Magisterit, joiden korvaaminen Hawkeilla aloitettiin 14. toukokuuta 1983. Redigot otettiin vastaan 22. kesäkuuta 1992. Näiden lisäksi laivueella oli 29. kesäkuuta 1984 – 15. tammikuuta 1997 käytössään keskiraskas helikopteri Mil Mi-8.

Laivueen laivuetunnuksessa (mm. hihamerkissä) esiintyy visentti. Aikaisempi muoto laivueen lyhenteestä oli *HLeLv 11*.

## Lähteet
* 
* Hävittäjälentolaivue 11 Puolustusvoimien sivuilla

### Viitteet
AV Formula

**AV Formula** on espanjalainen pikkuformulatalli. Tallin perusti espanjalainen autourheilija Adrián Vallés. Talli debytoi Formula Renault Alps sarjassa vuonna 2012. Vuonna 2013 talli kilpailee täyden kauden Formula Renault 3.5 ja Eurocup Formula Renault sarjoissa.

## Lähteet

## Aiheesta muualla
*http://www.avformula.com/
Kirkkotupa

**Kirkkotupa** tai **kirkkoaitta** () oli tilapäiseen asumiseen kirkkokäyntien, markkinoiden, käräjien ja veronkeräämisen yhteydessä tarkoitettu pieni rakennus. Sitä käytettiin alueilla, joilla pitkien matkojen päästä kirkolla asioineet ihmiset eivät ehtineet palata saman päivän aikana takaisin koteihinsa.

Kirkkotupaperinnettä on esiintynyt erityisen runsaasti Ruotsissa sekä jonkin verran Suomessa ja pohjois-Norjassa. Ruotsissa kirkkotupia ja niistä muodostuneita merkittäviä kirkkokyliä oli erityisen runsaasti Västerbottenin ja Norrbottenin lääneissä, joissa käytännössä kaikissa pitäjissä on ollut tärkeä kirkkokylä kirkon yhteydessä.

Kirkkokyläperinnettä tutkineen Ragnar Berglingin mukaan kirkkotupia ja niistä muodostuneita kyliä esiintyi Suomessa lähinnä ruotsinkielisellä Pohjanmaalla ja pohjoisimmassa Lapissa. Pohjanmaan kirkkokyläalueen eteläraja on välittömästi Vaasan alapuolella. Pohjois-Lapissa ja Norjassa kirkkotupia on ollut muun muassa Utsjoella, Inarissa, Sodankylässä, Koutokeinossa ja Kaarasjoella. Keuruun museon mukaan myös Keuruulla oli 1800-luvulla kymmeniä kirkkoaittoja, joissa matkalaiset yöpyivät niiden lattialle levitetyillä patjoilla ja kirkkoaittojen muodostamat kylät olivat tärkeitä sosiaaliselle elämälle. Kirkkoaitat tehtiin omistajatalojen mailla ja siirrettiin lasten rippikouluasunnoiksi. Keuruun kirkkoaittaperinne katosi laiva- ja junamatkailun yleistyttyä ja niistä on säilynyt vain yksi Keuruun kotiseutumuseon pihapiirissä. Keuruulla vaurailla kartanoilla oli jopa lämmitettäviä, useampihuoneisia "taloja" kirkon läheisyydessä, joita kutsuttiin kirkkotuviksi erotuksena vaatimattomammista kirkkoaitoista. Kirkkotupia Keuruulla on säästynyt yksi seurakuntavirastoa vastapäätä.

Utsjoella kirkkotuvat olivat vanhoja, saamelaisten sukujen omistamia tupia, jotka ovat peräisin niin ikään 1800-luvun alkupuolelta. Utsjoen kirkkotuvat olivat käytössä vielä 1930-luvulla saakka. Niitä oli aikoinaan noin kaksikymmentä, mutta niitä siirreltiin ajan myötä myös toisaalle. Nykyisin Utsjoen kirkon läheisyydessä on paikalla 14 entisöityä ja sinne palautettua kirkkotupaa ja alue toimii ulkomuseona.

## Katso myös
*Kirkkotalli

## Lähteet
Wilhelm Gabriel Geitlin

**Wilhelm Gabriel Geitlin** (20. elokuuta 1838 Helsinki – 29. kesäkuuta 1906 Helsinki) oli senaatin finanssitoimituskunnan esittelijäsihteeri 1879–1891 ja Valtiokonttorin ylijohtaja 1891–1903. Hänelle myönnettiin arvonimi todellinen valtioneuvos.

Hänen vanhempansa olivat professori Gabriel Geitlin ja Anna Lovisa Lagus. Puoliso vuodesta 1867 oli Jenny Nina Pacius.

## Lähteet
Slough Jets

**Slough Jets** on jääkiekkojoukkue Sloughin kaupungista  Kaakkois-Englannista Berkshiren kreivikunnasta. Joukkue on perustettu 1986 ja pelaa English Premier Ice Hockey Leaguessa.

## Joukkue
Luulajanjoki

**Luulajanjoki** ( , luulajansaameksi *Julevädno*) on Norjasta alkava ja  Ruotsissa Norrbottenin läänissä virtaava 457 kilometriä  pitkä joki, joka muodostaa Luulajanjoen vesistössä sen pääuoman. Se on Norrbottenin läänin toiseksi pisin joki Tornionjoen jälkeen, mutta se on virtaaman osalta Norrbottenin suurin joki. Joen valuma-alueen pinta-ala on 25&nbsp;241 neliökilometriä ja se laskee Pohjanlahden Perämereen Luulaja keskustaajamassa.

## Vesivoima
Vesistöä on muokattu voimakkaasti vesivoiman tuottamiseksi. Luulajanjoen pääuomassa on 15 vesivoimalaitosta: Boden, Vittjärv, Laxede, Porsi, Letsi, Akkats, Randi, Parki, Seitevare, Messaure, Ligga, Harsprånget  (977 MW), Porjus (vanha), Vietas ja Ritsem. Voimaloiden yhteisteho on 4&nbsp;360 megawattia ja niiden vuosituotanto on noin 14&nbsp;667 gigawattituntia.

## Historiaa
Joki oli aikoinaan tärkeä puunuittoväylä, mutta uitot loppuivat 1980-luvun alkupuolella.

## Vesistöalue

Sen valuma-alue on 25&nbsp;262 neliökilometriä, josta noin 750 neliökilometriä on Norjassa.

## Lähteet
### Huomautuksia

### Viitteet

## Aiheesta muualla
Someroharju

**Someroharju**, joskus myös **Someronharju**, on Rovaniemellä sijaitseva kylä, jonka muodostaa keskeisesti Someroharjun varuskunta-alue. Alue sijaitsee noin viiden kilometrin päässä Rovaniemen keskustasta koilliseen. Someroharju sijoittuu napapiirin lähettyville.

## Rovaniemen varuskunta eli Someroharjun varuskunta
Varuskunnan joukkoihin kuuluvat joko Someroharjulla tai Rovaniemen alueella sijaitsevat

* Lapin Lennosto
** Hävittäjälentolaivue 11
** 5. Pääjohtokeskus

* Lapin Ilmatorjuntarykmentti
** ilmatorjuntapatterit

* Lapin Sotilassoittokunta

* varuskunnan huoltokeskus

* Lapin Aluetoimisto (asevelvollisuusasiat)
* Pohjois-Suomen Johtamisjärjestelmäkeskus

## Muut toimijayksiköt
* Leijona Cateringin varuskuntaravintola ”Somero”
* Sotilaskoti
* Sotilaslääketieteen Keskuksen Rovaniemen terveysasema
* Puolustushallinnon Rakennuslaitoksen paikallistoimisto
* Maanpuolustuskoulutusyhdistyksen koulutuspaikka

## Muuta
Someroharjulla on toiminut oma päiväkoti, mutta se lakkautettiin vuonna 2011 lentomeluongelmien takia.

Someroharju kuului vuoden 2005 loppuun asti lakkautettuun Rovaniemen maalaiskuntaan.

Alueen pohjoispuolella sijaitsee saksalaisten sotilaiden hautausmaa.

## Lentoasema Rovaniemi
Rovaniemen lentoasema sijaitsee Someroharjulla. Lentoasema on Joulupukin virallinen lentokenttä. Se on samalla yhteistoimintalentoasema lennoston kanssa.
Johannes Bureus

**Johannes Thomae Agrivillensis Bureus** (alk. Johan Bure, 15. tai 25. maaliskuuta 1568 Åkerby, Ruotsi – 22. lokakuuta 1652 Bondkyrka) oli ruotsalainen arkeologi, kielitieteilijä, mystikko ja runoilija. Hän oli Ruotsin ensimmäinen valtionarkeologi (*riksantikvarie*) ja kansalliskirjaston johtaja (*riksbibliotekarie*). Hän oli myös ensimmäinen riimukirjoituksen dokumentoija. Häntä on kutsuttu ruotsin kieliopin isäksi.

Johannes Bureus suunnitteli Helsingin ja Uudenmaan vaakunat vuonna 1599.

## Lähteet
Sergei Artjuhin

**Sergei Jevgenjevitš Artjuhin** (, 1. marraskuuta 1976 Moskova, Venäjän SFNT, Neuvostoliitto – 12. syyskuuta 2012 Moskova) oli venäläis-valkovenäläinen kreikkalais-roomalaisen tyylin painija ja Euroopan mestari. Hän paini pääasiassa 120 kilogramman painoluokassa.

## Elämä ja urheilu-ura

Artjuhin saavutti Venäjän edustajana sotilaiden maailmanmestaruuden vuonna 2002 ja sotilaiden MM-pronssia vuonna 1997. Maailmancupissa hän sijoittui sarjassaan toiseksi vuonna 2001.

Venäjän painin tason ollessa kova Artjuhinille myönnettiin Valko-Venäjän kansalaisuus vuonna 2005. Samana vuonna hän voitti valkovenäläisenä Euroopan mestaruuden ja MM-pronssia. Seuraavana vuonna Artjuhin voitti toisen MM-pronssimitalinsa. Vuonna 2008 Artjuhin osallistui Pekingin kesäolympialaisiin, joissa hän hävisi avausottelunsa lopulta olympiakultaa vieneelle Mijaín Lópezille ja keräilyottelunsa lopulta pronssia voittaneelle Juri Patrikejeville. Artjuhin sijoittui Pekingissä 11:nneksi ja lopetti kilpapainijanuransa vuonna 2009.

Artjuhinilla oli Moskovassa 12. syyskuuta 2012 jääkiekkoharjoitukset, joiden jälkeen hän sai kuolemaan johtaneen sydäninfarktin. Hän oli kuollessaan 35-vuotias. Artjuhinin isä Jevgeni Artjuhin oli kreikkalais-roomalaisen painin maailmanmestari ja veli Jevgeni Artjuhin ammattilaisjääkiekkoilija.

## Lähteet
* Sergey Artyukhin Bio, Stats and Results  Olympics at Sports-Reference.com 
* Artyoukhin, Sergey (BLR) iat.uni-leipzig.de 

### Viitteet
Jevgeni Artjuhin

**Jevgeni Artjuhin** –nimisiä henkilöitä ovat:

* Jevgeni Artjuhin, neuvostoliittolainen painija
* Jevgeni Artjuhin, venäläinen jääkiekkoilija
Zassenhausin ryhmä

Matematiikassa **Zassenhausin [[ryhmä (algebra)|ryhmä]]** on äärellisen joukon X sellainen permutaatioryhmä G, että:
* G on kahdesti transitiivinen,
* permutaatioryhmän G epätriviaalit alkiot kiinnittävät enintään kaksi pistettä, ja
* permutaatioryhmällä G ei ole säännöllistä normaalia aliryhmää.

Ryhmä on nimetty Hans Zassenhausin mukaan.
Valtioneuvoston turvallisuus- ja puolustuspoliittinen selonteko 2012

**Valtioneuvoston turvallisuus- ja puolustuspoliittinen selonteko 2012** on eduskunnan puolustusvaliokunnan käsittelemä ja eduskunnan hyväksymä asiakirja, jolla ohjataan myös puolustusvoimien kehitystä vuosiksi 2012–2017. Selontekomenettelyssä selonteon laativat yhdessä puolustusministeriö ja ulkoasiainministeriö.

Selonteko käsittää laajasti myös siviilikriisinhallinnan, minkä vuoksi se on myös laajahkosti turvallisuuspoliittinen selonteko, vaikka tarkoitukseltaan se tähtää puolustusvoimien hankintojen, puolustusbudjettien ja puolustuspolitiikan hyväksyttämiseen budjettikautta pidemmälle aikavälille.

20.12.2012 julkaistu selontekoasiakirja korvaa aikaisemmat, vuonna 2009, 2004 ja 1995 julkaistut selonteot.

## Katso myös
* Suomen puolustuspolitiikka
* Puolustusvoimauudistus

## Lisää aiheesta
* Suomen turvallisuus- ja puolustuspoliittiikka: Valtioneuvoston selonteko 2012 
* Suomen turvallisuus- ja puolustuspoliittiikka: Valtioneuvoston selonteko 2009
Luettelo pikkuplaneetoista: 350001–351000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
350001:stä ja päättyen 351000:een.
Kokonaisen luettelon löytää katsomalla Luettelo pikkuplaneetoista.

## 350001-350100

## 350101-350200

## 350201-350300

## 350301-350400

## 350401-350500

## 350501-350600

## 350601-350700

## 350701-350800

## 350801-350900

## 350901-351000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Göteborgin ruuhkamaksu

**Göteborgin ruuhkamaksu** () on ruuhkamaksujärjestelmä, joka otettiin käyttöön Ruotsin Göteborgissa 2. tammikuuta 2013. Ruuhkamaksualue kattaa kaupungin keskustan, Älvsborgin sillan ja E6-tien. Kaupunkiin saapuvien tai kaupungista lähtevien autoilijoiden on maksettava ajankohdasta riippuen 9, 16 tai 22 kruunua arkipäivisin kello 6.00–18.30. Heinäkuussa ruuhkamaksu ei ole voimassa. Hälytysajoneuvoilta maksua ei peritä.

Kaupunkiin saapuvien tai sieltä lähtevien autojen rekisterikilvet kuvataan tien yläpuolelle asetetuilla kameroilla noin 40 pisteessä. Lasku voidaan maksaa tietyissä kaupoissa ja internetissä tai se voidaan veloittaa suoraan tililtä. Tietullin maksamatta jättämisestä seuraa 500 kruunun eli noin 58 euron sakko.

## Lähteet
Tukholman ruuhkamaksu

**Tukholman ruuhkamaksu** () on ruuhkamaksujärjestelmä, joka otettiin käyttöön Ruotsin Tukholmassa 1. elokuuta 2007. Ruuhka-aikoina käytössä oleva maksu koskee autoja, jotka tulevat tai lähtevät Tukholman keskikaupunkialueelta maanantaista perjantaihin kello 6.30 ja 18.29 välisenä aikana. Ruuhkaveroa ei kerätä pyhäpäivinä, aattopäivinä eikä heinäkuussa. Tietyt autot (mukaan luettuna ympäristöautot) ovat poikkeuksia.

Tukholman seudun asukkaat hyväksyivät vuonna 2006 pidetyssä äänestyksessä ruuhkaverojen vakinaistamisen. Maksuja kokeiltiin samana vuonna ja tulokset ylittivät ennakko-odotukset: autoilu väheni ja ilman laatu parani kaupungin keskustassa.

Vuoden 2015 alusta lähtien ruuhkamaksu peritään myös ulkomaille rekisteröidyistä ajoneuvoista. Aikaisemmin ne ovat olleet maksusta vapaat.

Maksu tulee auton rekisteriin merkitylle omistajalle postitse.

## Katso myös
* Ajoneuvovero

## Lähteet
Veropetos

**Veropetoksesta** voidaan tuomita tekijä, joka antamalla viranomaiselle verotusta varten väärän tiedon veron määräämiseen vaikuttavasta seikasta, salaamalla verotusta varten annetussa ilmoituksessa veron määräämiseen vaikuttavan seikan, veron välttämistarkoituksessa laiminlyömällä verotusta varten säädetyn velvollisuuden, jolla on merkitystä veron määräämiselle, tai muuten petollisesti aiheuttaa tai yrittää aiheuttaa veron määräämättä jättämisen, tai sen määräämisen liian alhaiseksi, tai veron aiheettoman palauttamisen.

## Veropetosten laajuus

Euroopan parlamentin sosialistien ja demokraattien ryhmittymän tilaama raportti arvioi vuonna 2019, että yksin veropetokset unionin alueella ovat noin 825 miljardia euroa vuodessa. 

## Katso myös
*Verosuunnittelu
*Veronkierto
## Lähteet

## Aiheesta muualla
Manuela Margarido

**Maria Manuela Conceição Carvalho Margarido** (s. 1925, Príncipe – k. 10. maaliskuuta 2007 Lissabon) oli sãotomépríncipeläinen runoilija. Margarido taisteli runoillaan São Tomé ja Príncipen itsenäisyyden puolesta. Hän käsitteli runoissaan São Tomé ja Príncipen kaakao- ja kahviplantaasien kurjia oloja ja Portugalin siirtomaahallinnon sortoa.

Margarido opiskeli Pariisin yliopistossa sosiologiaa, etnologiaa, elokuvataidetta ja uskontotiedettä. Myöhemmin hän toimi São Tomé ja Príncipen suurlähettiläänä Brysselissä sekä erilaisissa kansainvälisissä järjestöissä. Margarido oli myös muun muassa Lissabonin yliopiston luonnontieteiden, teknologian ja yhteiskuntatieteiden keskuksen (, CICTSUL) *Atalaia*-nimisen aikakauslehden neuvottelukunnan jäsen. Lissabonissa asuessaan Margarido levitti tietoisuutta kotimaansa kulttuurista. Häntä pidetäänkin yhtenä São Tomé ja Príncipen merkittävimmistä runoilijoista Caetano da Costa Alegren, Alda Espírito Santon ja Francisco José Tenreiron ohella.

Margarido syntyi roça Olímpia -nimisellä plantaasilla Príncipen saarella. Hän kuoli 82-vuotiaana São Francisco Xavierin sairaalassa  Lissabonissa. Manuela Margarido oli naimisissa portugalilaisen kirjailijan ja kriitikon Alfredo Margaridon kanssa.

## Lähteet
Jevgeni Artjuhin (painija)

**Jevgeni T. Artjuhin** (, 17. kesäkuuta 1949 Širjajevka, Tambovin alue, Venäjän SFNT – 2008) oli Neuvostoliittoa urheilu-urallaan edustanut kreikkalais-roomalaisen tyylin painija ja maailmanmestari. Hän paini pääasiassa yli 100 kilogramman painoluokassa.

Artjuhin voitti painijanurallaan maailmanmestaruuden vuonna 1983, MM-pronssia vuonna 1981 ja neljä himmeämpää EM-mitalia. Hän oli menestyjäsuosikkeja Los Angelesin kesäolympialaisiin 1984, kunnes Neuvostoliitto päätti boikotoida kisoja.

Artjuhin kuoli vuonna 2008. Hänen poikansa olivat myös huipputason urheilijoita: Sergei (1976–2012) oli kreikkalais-roomalaisen painin Euroopan mestari ja Jevgeni (s. 1983) ammattilaisjääkiekkoilija.

## Lähteet
* Uutinen Artjuhinin kuolemasta sovsport.ru 
* Profiili tambovsport.ru 
* Artyukhin, Evgeni (URS) iat.uni-leipzig.de 

### Viitteet
Hägnanin ulkoilmamuseo

**Hägnanin ulkoilmamuseo** () on Luulajan Gammelstadissa sijaitseva kulttuuri- ja luonnontieteellinen museo. Alueelle on tuotettu eri puolilta Norrbottenia peräisin olevia, 1700–1900-lukujen kulttuurihistoriallisesti arvokkaita rakennuksia. Museoalue sijaitsee Unescon maailmanperintökohde Gammelstadin kirkkokylän välittömässä yhteydessä.

## Rakennuksia
Museon alueella olevia kulttuurihistoriallisesti arvokkaita rakennuksia ovat muun muassa 1700-luvulta peräisin oleva, Lillpiten kylästä Piitimestä tuotu Storgården, Sunderbynistä tuotu Peri-Hanschagården, Piitimen Norrfjärdenistä tuotu 1700-luvun sotilastorppa sekä Kainuusta tuotettu 1800-luvulla rakennettu ja 1940-luvun kauppapuotia autenttisesti dokumentoiva Lanthandeln-kaupparakennus. Kauppapuodissa on myös myynnissä vanhanaikaisia tavaroita sekä matkamuistoja vanhanajan tyyliin järjestettynä. Peri-Hanscha-kartanorakennus on suunnattu erityisesti lapsille, ja siellä on muun muassa puusepän paja sekä heinäsuova, johon lapset voivat hyppiä.

## Ulkoilmamuseo matkailukohteena
Ulkoilmamuseo on ollut suosittu matkailukohde etenkin lapsiperheille. Alueelle on sijoitettu keskikesästä elokuuhun tavallisimpia ruotsalaisia kotieläimiä, kuten lehmiä, lampaita, vuohia, kanoja ja kaniineja. Alueella järjestetään erilaisia paikallisille ihmisille ja matkailijoille suunnattuja tapahtumia. Hägnanin juhannusjuhla on jokakesäinen tapahtuma, kuten myös viikkoa ennen juhannusta järjestettävä Gammelstadin pelimannitapahtuma, jossa esiintyy useita paikallisia ja vierailevia kansallispukuihin pukeutuneita kansanmuusikkoja. Joulukuussa alueella järjestetään joulumarkkinat. Kesäaikoina alueella on myös ajanmukaisiin asuihin pukeutuneita "piikoja" ja "renkejä", jotka esittelevät museovieraille Ruotsin rannikkoseudun ihmisten historiallista elämää. 

Ryhmät voivat tilata erikseen käsityöläisnäytöksiä ja muutakin historiallisesti sävytettyjä ohjelmapalveluita erillistä maksua vastaan. Museoalueen palveluihin kuuluu myös kahvila Kafé Fägnan. Alueelle on yleensä vapaa pääsy, paitsi juhannuksena ja erityistapahtumien yhteydessä. Museon alueelta lähtee myös ”Muinaisajalta nykyaikaan” -niminen vaellusreitti, joka kulkee Gammelstadin lahden luonnonsuojelualueen laitaa ja yhdistää kirkkokylän Luulajan teknilliseen yliopistoon. Noin kilometrin kävelymatkan päässä sijaitsee ns. Linnén lähde, joka yhdistetään usein Carl von Linnén kuvailemaan historialliseen vierailuun Gammelstadissa vuonna 1732.

Hägnanin ulkoilmamuseo valittiin Ruotsin museoyhdistyksen jäseneksi vuonna 2011.

## Lähteet
Norrbottenin museo

**Norrbottenin museo** () on Luulajan keskustassa Ruotsissa sijaitseva Norrbottenin lääninmuseo.

Museon tehtävänä on säilyttää ja välittää norlantilaista kulttuurihistoriaa ja saattaa se läänin asukkaiden ulottuville. Museo on yksi Ruotsin 24:stä lääninmuseosta. Sen toimialoja ovat arkeologia, arkistointi ja valokuvaus, rakennusten suojelu, kuva-arkistointi, dokumentointi, etnologia, taide, kulttuurimatkailu, kehittämisohjelmiin osallistuminen, kokoelmien rekisteröinti, kasvatus, kouluyhteistyö, sekä näyttelyiden järjestäminen. Museon toimialueena on koko lääni, joka käsittää neljäsosan Ruotsin pinta-alasta. Museon asiantuntijat toimivat siten laajalti koko alueella osallistuen kulttuuriympäristöjen hoitoon, kulttuurihankkeisiin, näyttelyihin, arkeologisiin tutkimuksiin ja pedagogiseen toimintaan. Museon kuva-arkistossa on yli 1,8 miljoonaa kuvaa, jotka ovat avoinna myös yleisölle. Museon kirjaston käyttöön tarvitaan erillinen sopimus.

Luulajan kaupungin keskustassa sijaitseva päämuseorakennus on otettu käyttöön vuonna 1936 ja sen arkkitehtuuri edustaa tyylillisesti yhdistelmää perinteisestä kartanoarkkitehtuurista ja 1930-luvun funktionalismista.

## Lähteet
Skuleskogenin kansallispuisto

**Skuleskogenin kansallispuisto** on Ruotsissa Kramforsin ja Örnsköldsvikin kuntien alueella sijaitseva kansallispuisto, joka kuuluu Höga kustenin alueeseen. Puisto on 3&nbsp;062 hehtaarin laajuinen. Se on perustettu vuonna 1984, mutta aluetta laajennettiin vuonna 2009 noin 200 hehtaarilla. Jääkauden jälkeinen maankohoaminen on muokannut maisemaa paljon.

Skuleskogenin kansallispuistosta on löydetty useita pronssikautisia hautoja. Ensimmäiset ihmiset tulivat Skuleskogeniin meriteitse noin 1500–500 eaa. He metsästivät, kalastivat ja viljelivät vain satunnaisesti. Skuleskogenissa voi nähdä vanhoja hautoja, kuten suuria kiviröykkiöitä, joiden keskellä on hautakammio, joka on peitetty suurilla kivillä.

## Lähteet

## Aiheesta muualla

* Sveriges nationalparker: Skuleskogens nationalpark
Speed Kills II – The Mayhem Continues...

**Speed Kills II – The Mayhem Continues...** on vuonna 1986 ilmestynyt brittiläisen Music for Nations -levy-yhtiön julkaisema kokoelma-albumi. 

Se on järjestyksessään toinen yhtiön kuudesta vuosina 1985–1992 julkaisemasta Speed Kills -kokoelmasta. Levy ilmestyi Music for Nationsin speed- ja thrash metaliin erikoistuneella *Under One Flag* -levymerkillä.

Ensimmäiseen kokoelmaan verrattuna levy sisältää huomattavasti tuntemattomammiksi jääneiden yhtyeiden kappaleita. Suosituimmiksi levyllä esiintyvistä artisteista nousivat Helloween ja Anthrax. 

## Kappaleet
;A-puoli
# 
# 
# 
# 
# 
# 

;B-puoli
# 
# 
# 
# 
# 
# 

## Lähteet
*Discogs
The Hidden Wiki

**The Hidden Wiki** viittaa useisiin piilopalveluna Tor-verkossa toimiviin samankaltaisiin sivuihin, joihin on koottu linkkilistoja ja tietosanakirjamaisia artikkeleita wiki-muodossa. Suuri osa linkeistä johtaa erilaisille keskusteluforumeille, mutta osa linkeistä väittää johtavansa sivustoille joiden kautta voi ostaa huumeita, rahanpesua, räjähteitä, väärennettyjä passeja tai sivustoille joilta löytyy lapsipornoa. Valtaosa näistä on kuitenkin erilaisia huijaus- tai phishing-sivustoja.

Viranomaiset sulkivat alkuperäisen sivuston vuonna 2014, nykyään samassa osoitteessa toimii toinen samanniminen sivusto.

## Tausta

Tor-piilopalveluna toimiva Hidden Wiki käyttää .onion-näennäisverkkotunnusta ja siihen pääsee vain Tor-verkon kautta. Sivulla on kokoelma linkkejä eri aiheista muihin piilopalveluihin joilla myydään huumeita ja muuta kiellettyä, kuten Silk Roadille.

## Anonymouksen lapsipornon vastainen isku

Marraskuussa vuonna 2011 Anonymous-haktivistit aloittivat Operation Darknetiksi kutsutun operaation, jossa useiden Tor-verkossa piilopalveluina toimivien lapsipornosivujen toiminta keskeytettiin palvelunestohyökkäyksellä muun muassa monia lapsipornosivuja palvelimillaan pitävän hosting-palvelu Freedom Hostingia vastaan. Anonymouksen viestissä ryhmä kertoi löytäneensä linkin sivulle Hidden Wikistä, ja että sivustolla olisi yli 100 gigatavua lapsipornoa. Anonymouksen iskun jälkeen  Hidden Wiki on ilmoittanut ettei julkaise lapsipornoa sisältävää sisältöä.

## Lähteet
PCPr

**PCPr** eli **fensyklamiini** on dissosiatiivinen anestesia-aine, jolla on hallusinogeeninen ja sedatiivinen vaikutus. Sillä on suunnilleen samantehoinen vaikutus kuin fensyklidiinillä (PCP). PCPr on hieman miedompi anesteettiselta vaikutukseltaan kuin etisyklidiini (PCE), sitä on kuitenkin myyty muuntohuumeena Saksassa ja joissakin muissa Euroopan maissa 1990-luvun loppupuolella.

PCPr:stä on kehitetty useita muita muunnoksia, joissa sen n-propyyliryhmä on korvattu 2-metoksietyyli-, 2-etoksietyyli tai 3-metoksipropyyliryhmillä jolloin on muodostunut PCMEA, PCEEA ja PCMPA -nimisiä aineita.

## Lähteet
Hilkka Honkakangas

**Hilkka Kaarina Hiunu-Honkakangas**, kirjailijanimi **Hilkka Honkakangas** (22. elokuuta 1918 Orivesi – 18. lokakuuta 2005) oli suomalainen näytelmäkirjailija.

## Näytelmiä
* *Naistentutkija* : yksinäytöksinen huvinäytelmä. Seuranäytelmiä 505. Karisto 1949
* *Tärkeitä miehiä* : yksiosainen huvinäytelmä. Seuranäytelmiä 516. Karisto 1950
* *Adalmina Visapuu* : kolminäytöksinen farssi. Seuranäytelmiä 507. Karisto 1951
* *Naisen kuvastin* : kaksinäytöksinen huvinäytelmä. Seuranäytelmiä 530. Karisto 1951
* *"Salaman" toimituksessa* : yksiosainen huvinäytelmä. Seuranäytelmiä 537. Karisto 1951
* *Riidellään kerrankin* : yksinäytöksinen huvinäytelmä. Seuranäytelmiä 549. Karisto 1951

## Lähteet

*
Metoksydiini

**Metoksydiini** (4-metoksifensyklidiini, 4-MeO-PCP) on dissosiatiivinen anestesialääke, jolla on hallusinogeeninen ja sedatiivinen vaikutus. Sen dissosiatiiviset vaikutukset muistuttavat ketamiinia.

Metoksydiinistä tunnetaan myös isomeeri 3-MeO-PCP, joka on noin 5 kertaa voimakkaampi suhteutettuna painoon kuin metoksydiini, ja se on suunnilleen yhtä voimakas kuin PCP. Metoksydiinin myyntiä on raportoitu Yhdistyneessä kuningaskunnassa vuodesta 2008, jossa sitä on myyty tutkimuskemikaalina.

## Katso myös
*3-MeO-PCP

## Lähteet
Fagerhult (yritys)

**Fagerhult** on ruotsalainen yritys, joka kehittää, valmistaa ja markkinoi valaisimia julkisiin tiloihin, kuten toimistoihin, kouluihin, teollisuudelle ja sairaaloille. 

Fagerhult on osa Fagerhult-konsernia, jolla on toimintaa yli 15 maassa. AB Fagerhultin osake noteerataan Nasdaq OMX:n Pohjoismaisessa pörssissä Tukholmassa.

Pohjoismaissa Fagerhults Belysning on suurin valaistusalan yritys.

## Lähteet
* http://www.fagerhult.fi 

## Aiheesta muualla
* http://www.fagerhult.fi
Jenny Lilja

**Jenny Lilja** (4. huhtikuuta 1925 Orivesi – 14. maaliskuuta 1998 Jyväskylä) oli suomalainen apulaisprofessori ja kirjallisuudentutkija.

Jenny Lilja kävi Itä-Suomen seminaarin vuonna 1946 ja tuli ylioppilaaksi Hämeenlinnan yhteiskoulusta vuonna 1950. Hän opiskeli myös Jyväskylän yliopistossa ja väitteli tohtoriksi 1972 aiheenaan Uuno Kailaan lyriikka. Lilja toimi kansalaiskoulun opettajana, logonomina, äidinkielen opettajana, työväenopiston johtajana sekä kansanopiston ja kansankorkeakoulun opettajana Jyväskylässä (1962–1972), Hämeenlinnassa (1946–1950) ja Lahdessa (1950–1961). Lilja oli Jyväskylän yliopiston kirjallisuuden yliassistenttina 1972–1982 ja kotimaisen kirjallisuuden dosenttina vuodesta 1980 ja apulaisprofessorina 1981–1988 eläkkeelle jäämiseensä saakka. Lahdessa ollessaan Lilja toimi myös kaupunginvaltuutettuna.

Lilja tutki muun muassa Lauri Haarlan, Eeva-Liisa Mannerin ja Maria Jotunin näytelmiä ja runoutta sekä idealistista monismia suomalaisessa kirjallisuudessa. 

Liljan vanhemmat olivat maanviljelijä Hugo Mauri Lilja ja Anna Helena (o.s. Munne). Jenny Lilja kuoli vuonna 1998. Hänet on haudattu Jyväskylässä Jyväskylän Vanhalle hautausmaalle.

## Näytelmiä
* *Runoilija ja eksistenssi : eksistentiaalianalyyttinen tutkimus Uuno Kailaan tuotannon teemoista ja niiden yhteyksistä ekspressionismiin*, väitöskirja. Jyväskylän yliopisto 1972
* *Dramaatikon visiot : tutkimus ekspressionistisista teemoista ja motiiveista Lauri Haarlan näytelmissä*. Jyväskylä studies in the arts 12. Jyväskylän yliopisto 1979
* *Osana kaikkeudesta : tutkimus idealistisesta monismista 1900-luvun alkupuolen suomalaisessa kirjallisuudessa*. Arator, Helsinki 1989

## Kirjallisuutta
* 

## Lähteet
* 
* Katriina Kajanneksen blogi 27.8.2008 : Mikä on suurinta?
* Maija Iltanen : Yksiköistä yhteisöksi. Katsaus Jyväskylän yliopiston Taiteiden ja kulttuurin tutkimuksen laitoksen oppiaineiden historiaan sekä yhteislaitoksen vaiheisiin. Jyväskylän yliopiston Taiteiden ja kulttuurin tutkimuksen laitos 2010, s. 18, 101, 104. PDF. Web Archive.

### Viitteet
Meri Genetz

**Meri Genetz** [jeːnets] (10. marraskuuta 1885 Hamina – 3. huhtikuuta 1943 Helsinki) oli suomalainen taidemaalari. Hän maalasi etupäässä väritykseltään kiitettyjä maisemia ja asetelmia. Häntä onkin luonnehdittu koloristiksi ja luettu kuuluvaksi ns. jälkimarraskuulaisten etevimpiin maalareihin.

## Elämä
Meri Genetzin vanhemmat olivat Genetz-sukuun kuulunut pankinjohtaja ja liikemies Atle Genetz sekä Leila Toppelius. Hänen äidinisänsä oli kenraali Gustaf Viktor Toppelius. Genetz opiskeli koulun käytyään Suomen Taideyhdistyksen piirustuskoulussa, mutta keskeytti opinnot ja jatkoi vuosina 1902–1905 Albert Gebhardin ja Eero Järnefeltin yksityisoppilaana, sittemmin myös ulkomailla Pariisissa.

Ensimmäisen avioliiton Genetz solmi vuonna 1907 Georg Fredrik Ignatiuksen (1879–1953) kanssa, ja he asuivat vuosina 1912–1918 Pietarissa, jossa Ignatius työskenteli Oy Slovon toimitusjohtajana. Avioliitto päättyi vuonna 1921. Hän avioitui toiseen avioliittoon taidemaalari Carl Warghin kanssa, johon hän oli tutustunut Ranskassa.

Genetz osallistui useisiin yhteisnäyttelyihin 1930-luvulla, myös ulkomailla. Yksityisnäyttelyissä hänen teoksiaan oli esillä vain kahdesti — ensimmäisen kerran kuolemaa seuranneena vuonna 1944 Galerie Hörhammerissa sekä vuonna 1980 Taidesalongissa ennen kuin vuonna 2009 Keski-Suomen museo Jyväskylässä kokosi hänen teoksiaan sukulaisilta näyttelyyn sadan työn verran. Joitakin töitä ollut sittemmin esillä, muun muassa vuonna 2011 Retretin näyttelyssä ”Taiteilijapareja”.

Talvisodan pommitusten aikaan Genetz sai kotonaan kaasumyrkytyksen, ja hän kuoli myrkytystä seuranneeseen keuhkokuumeeseen. Pian traagisen kuolemansa jälkeen hän jäi unohduksiin, mihin osasyynä on pidetty hänen taloudellista riippumattomuuttaan mesenaateista ja kilpailuista, eikä hänen tarvinnut myydä teoksiaan. Hänen teoksistaan suuri osa katosi hänen kuolemansa jälkeen tietymättömiin.

Genetzin teoksia on Valtion taidemuseon kokoelmissa.

## Lähteet

## Kirjallisuutta
*Konttinen, Riitta: *Suomalaisia taiteilijapareja –* *Modernistit*. Otava 2010. 
*Ryynänen, Sanna: *Meri Genetz: Levoton sielu*. Avain 2019. 

## Aiheesta muualla
*
Asashio-luokka

**Asashio-luokka** () oli keisarillisen Japanin laivaston kymmenen hävittäjän muodostama alusluokka, jonka alukset valmistettiin vuosina 1937–1939 ja olivat palveluksessa toisessa maailmansodassa.

## Suunnittelu
Koska Fubuki-luokan vakaus ja uppouma ongelmia korjattiin seuranneessa Shiratsuyu-luokassa nopeuden ja tulivoiman kustannuksella, päätti Japanin laivastoesikunta toistaa alusluokan suunnitelmat pyrkien minimoimaan ominaisuuksien heikennykset. Tämä kyettiin toteuttamaan ainoastaan kasvattamalla alusten uppoumaa yli Lontoon laivastosopimuksen asettamien rajojen. Japanin tehtyä jo aiemmin päätöksen irtautua sopimuksesta, vaikka ei ollut sitä julkistanutkaan, päätös ei aiheuttanut ongelmia.

Uusien alusten aseistukseksi suunniteltiin vastaamaan Fubuki-luokan aseistuksta eli kuusi 127 millimetrin tyypin 3 tykkiä asennettuina kaksiputkisiin tyypin C torneihin, jotka mahdollistivat 55 asteen korotuskulman. Vakauden ja kestävyyden takaamiseksi alusten leveyttä kasvatettiin lähes etrillä, mikä kasvatti uppoumaa noin 400 tonnilla. Alukset olivat vesirajasta mitattuina lähes etriä pidempiä kuin Fubuki-luokan alukset. Leveyden kasvattiminen mahdollisti myös takakannen tykkitornien peräkkäin asettamisen siten, että taaempi ampui yli etummaisesta.

Propulsiojärjestelmän teho palautettiin 50&nbsp;000 hevosvoimaan. Järjestelmään asennettiin tehokkaammat turbiinimoottorit, mikä mahdollisti 35 solmun maksiminopeuden. Torpedopatteri säilyi kahdeksana 61 senttimetrin putkena ja aluksilla oli kahdeksan lisätorpedoa putkien uudelleen lataamiseksi. Ilmatorjuntaa vahvistettiin asentamalla kaksi kaksiputkista Hotschkissin 25 millimetrin tykkiä taaemman savuhormin rinnalle.

Aluksissa havaittiin kuitenkin kaksi vakavaa puutetta. Peräsimen suunnittelupuutteet aiheuttivat huonon ohjattavuuden ja suuren kääntösäteen. Ongelman vähentämiseksi perämuotoiltiin uudelleen ja käännyttäessä oli samalla lisättävä aluksen nopeutta. Myöhemmin havaittiin vielä uusissa turbiinimoottoreissa lapojen repeämisiä, minkä syy selvisi vasta 1943.

## Alukset
Kymmenen suunniteltua alusta tilattiin vuoden 1943 laivasto-ohjelmassa.

## Lähteet
*
*

### Viitteet

## Aiheesta muualla
John Gibson

**John Gibson** (s. 14. heinäkuuta 1993 Pittsburgh, Pennsylvania, Yhdysvallat) on yhdysvaltalainen jääkiekkomaalivahti, joka pelaa tällä hetkellä NHL-joukkue Detroit Red Wingsissä.

Gibson on Anaheim Ducksin toisen kierroksen varaus vuodelta .

## Ura

### NHL
Ennen  Gibson sijoitettiin Amerikassa pelaavien maalivahtien parhaaksi, ja Anaheim Ducks varasi hänet samana vuonna numerolla 39. 

Gibson pelasi ensimmäisen NHL-ottelunsa 7. huhtikuuta 2014 Vancouver Canucksia vastaan. Ottelu päättyi Anaheimin 3–0-voittoon, ja Gibsonista tuli NHL-historian nuorin maalivahti, joka on pelannut nollapelin ensimmäisessä NHL-ottelussaan. Lopulta hän pelasi runkosarjassa yhteensä kolme ottelua. Gibson pelasi ensimmäisen NHL:n pudotuspeliottelunsa 10. toukokuuta 2014 Los Angeles Kingsia vastaan, jolloin Anaheim tasoitti ottelusarjan voitot 2–2:een ottamalla 0–2 vierasvoiton Kingsistä. Gibson pelasi siis myös ensimmäisessä pudotuspeliottelussaan nollapelin, minkä myötä hänestä tuli kaikkien aikojen nuorin maalivahti, joka on pelannut nollapelin ensimmäisessä NHL:n pudotuspeliottelussaan. 

Kesäkuussa 2025 Ducks kauppasi Gibsonin Detroit Red Wingsiin vaihdossa Petr Mrázekiin, toisen kierroksen varausvuoroon vuoden 2026 varaustilaisuudessa ja neljännen kierroksen varausvuoroon vuoden 2027 varaustilaisuudessa.

### Maajoukkue

Huhtikuussa 2011 Gibson voitti Yhdysvaltain joukkueessa alle 18-vuotiaiden MM-kisoissa kultaa sekä parhaan maalivahdin palkinnon ja tammikuussa 2013 alle 20-vuotiaiden MM-kisoissa niin ikään kultaa sekä parhaan maalivahdin ja arvokkaimman pelaajan palkinnot.

## Seuratilastot

## Lähteet
*

### Viitteet
SWP

Lyhenne **SWP** voi viitata seuraaviin:

* Shaun Wright-Phillips, englantilainen jalkapalloilija
* Sosialistinen työväenpuolue,
Swindon Wildcats

**Swindon Wildcats** on Lounais-Englantilainen jääkiekkojoukkue Swindonin kaupungista. Joukkue on perustettu vuonna 1986 ja se pelaa maan toiseksi korkeimmalla sarjatasolla National Ice Hockey Leaguessa.

## Joukkue
Organotelluuriyhdisteet

**Organotelluuriyhdisteet** ovat organometalliyhdisteitä, joissa on kovalenttinen sidos telluurin ja hiilen välillä.

## Ominaisuudet
Organotelluuriyhdisteet ovat analogisia monien rikin orgaanisten yhdisteiden ja organoseleeniyhdisteiden kanssa. Merkittäviä organotelluuriyhdisteitä ovat tellurolit ja telluridit. Alifaattisten organotelluuriyhdisteiden lisäksi tunnetaan myös heterosyklisiä telluurin yhdisteitä. Organotelluuriyhdisteet ovat hyvin reaktiivisia ja reaktiivisempia kuin analogiset rikki- tai seleeniyhdisteet. Ne myös hapettuvat hyvin helposti ilman hapen vaikutuksesta jo huoneenlämpötilassa. Esimerkiksi orgaanisiin seleeniyhdisteisiin verrattuna organotelluuriyhdisteiden suurempi reaktiivisuus johtuu heikommasta sidoksesta telluurin ja hiilen välillä.

Telluroleja ja tellurideja voidaan valmistaa alkoholi- tai sulfidihöyryjen ja alumiinitelluridin välisellä reaktiolla. Tellurideja voidaan myös helposti valmistaa organolitiumyhdisteen ja telluurin tai telluuritetrakloridin välisellä reaktiolla tai antamalla natriumtelluridin reagoida alkyylihalogenidien kanssa. 

Organotelluuriyhdisteitä voidaan käyttää orgaanisissa synteeseissä. Niitä voidaan hyödyntää muun muassa valmistamalla alkeeneja dibromialkaaneista stereospesifisesti, hapen poistoon epoksideista, jolloin muodostuu alkeeneja, selektiivisinä pelkistiminä ja katalyytteinä. Lisäksi organotelluuriyhdisteitä voidaan käyttää organolitiumyhdisteiden valmistukseen. Puolijohdeteollisuudessa helposti haihtuvia organotelluuriyhdisteitä voidaan käyttää kaasufaasiepitaksiassa puolijohteiden valmistamiseen.

## Lähteet
Nichi Vendola

**Nichi Vendola** (s. 26. elokuuta 1958 Bari) on italialainen poliitikko, Sinistra Ecologia Libertà -puolueen (SEL) puoluesihteeri.

## Aiheesta muualla

* Nichi Vendolan kotisivut
Egidius Ginström

**Egidius Konstantin Ginström** (7. maaliskuuta 1890 Dragsfjärd – 31. toukokuuta 1965 Helsinki) oli suomalainen toimittaja, koulutukseltaan filosofian kandidaatti. 

## Henkilöhistoria
Egidius Ginströmin vanhemmat olivat merikapateeni Karl Anton Ginström ja Maria Söderström ja puoliso vuodesta 1930 Elisabeth Harrison. Ginström tuli ylioppilaaksi 1911 ja valmistui filosofian kandidaatiksi 1916. Opintomatkoja Keski-Eurooppaan hän teki 1920-luvun vaihteessa ja 1920-luvulla. Hän aloitti toimittajan uransa työskentelemällä ''Åbo Underrättelserissä'' 1919–1922. Ginström oli ''Hufvudstadsbladetin'' toimittaja vuodesta 1922, nimitettiin 2. päätoimittajaksi 1930 ja oli päätoimittaja 1936–1959. Hän oli myös lehden pakinoitsija, nimimerkeillä *Jack Godeman* ja *Giles*. *Kontorsvärlden*-lehden toimittajana Ginström työskenteli 1928 ja 1929.

## Julkaisuja
**Huru Sveriges allmänna exportförening arbetar : dess organisation i huvuddrag*, 1919, suom. *Kuinka Ruotsin yleinen vientiyhdistys työskentelee : sen rakenne pääpiirteissään*
**Julius Tallberg och hans verk*, 1930
**Städernas allmänna brandstodsförening*, kirj. Egidius Ginström, Åke Dahlberg ja Axel Th. Möller. 1932, suom. *Kaupunkien yleinen paloapuyhdistys 1832-1932 : muistojulkaisu*
**Finnish Woodpulp and Board Union = Suomen Puuhiomoyhdistys = Finska Träsliperiföreningen : forty years of business 1893-1933*, 1934
**Helsingfors aktiebank*, 1962, suom. *Helsingin osakepankki puolen vuosisadan taipaleella*
**Hufvudstadsbladet under 50 år 1864-1914*, 1964

## Lähteet
Jessie (televisiosarja)

**Jessie** on yhdysvaltalainen tilannekomediasarja, jota on tuotettu vuodesta 2011 alkaen. Sarjaa esitetään sekä Suomessa että Yhdysvalloissa Disney Channel -kanavalla. Sarjan on luonut Pamela Eells O'Connell ja päähenkilöä Jessie Prescottia esittää Debby Ryan.

Sarjan esittäminen aloitettiin 30. syyskuuta 2011 Yhdysvalloissa Disney Channel -kanavalla. Maaliskuussa 2013 Disney Channel ilmoitti tilanneensa sarjasta kolmannen tuotantokauden. Neljäs tuotantokausi vahvistettiin toukokuussa 2014, ja helmikuussa 2015 kerrottiin sarjan loppuvan neljänteen kauteen.

Intiassa esitetään *Jessieen* pohjautuvaa *[[Oye Jassie]]* -sarjaa.

## Juoni
Sarjan keskushenkilö on näyttelijän urasta haaveileva texasilainen Jessie, joka muuttaa New Yorkiin unelmiensa perässä. Jessie päätyy lastenvahdiksi kuuluisalle elokuvaohjaajalle Morganille ja tämän Christina-vaimolle, joka on entinen huippumalli ja nykyinen muotialan yrittäjä. Elämää taloon tuo hamstraava ja äksy hovimestari Bertram, teini-iän kynnyksellä keikkuva Emma, pikkuvanha Luke joka yrittää tehdä vaikutuksen Jessieen tanssin avulla, uusin tulokas intialainen Ravi, joka omistaa lemmikkiliskon, sekä nuorin Zuri jolla on lähinnä mielikuvitusystäviä. Jessie alkaa seurustella ovimies Tonyn kanssa. New Yorkissa hän joutuu milloin mihinkin kommelluksiin neljän villin lapsen kanssa.

## Rooleissa

## Erikoisjaksot
*Jessie* on tehnyt erikoisjaksoja muiden Disney Chanelin sarjojen kanssa, kuten ''Austin ja Ally'' (*Austin & Jessie & Ally All Star New Year*), ''Onnea matkaan, Charlie!'' (*Good Luck Jessie: NYC Christmas*) ja ''Liv ja Maddie'' (*Jessie's Aloha Holidays with Parker and Joey*) joiden tarinat pyörivät kummankin sarjan hahmojen ympärillä.

## Sisarsarja
Helmikuussa 2015 Disney Channel ilmoitti *Jessien* saavan *[[Bunk'd]]*-nimisen sisarsarjan. Siihen siirtyvät näyttelijöistä ainakin Peyton List, Karan Brar ja Skai Jackson samoissa rooleissa.

## Lähteet
Carl Christoffer Gjörwell (vanhempi)

**Carl Christoffer Gjörwell** vanhempi (1731–1811) oli ruotsalainen kirjailija. Hän opiskeli Turun akatemiassa. Hän julkaisi aikakauslehtiä, kuten *Den svenska Mercurius* (ilm. 1755–1765) ja toimitti kokoelmia ja tutkimuksia. Hänen kirjeenvaihtoaan on julkaistu valikoimana vuosina 1900 ja 1920.

Gjörwellin kirjoittamia virsiä tunnetaan kaksi ("Herde, du som fåren betarar" ja "Upp, dyrköpta blodsförvanter") ja ne on julkaistu Bibeltrogna Vänner -herätysliikkeen laulukirjassa *Bibeltrogna Vänners sångbok* 1937. Kumpaakaan niistä ei ole käännetty suomeksi.

Hänen poikansa Carl Christoffer Gjörwell (nuorempi) oli aikansa merkittävimpiä arkkitehteja.

## Lähteet
Vaarallinen tehtävä: Dark Mission

**Vaarallinen tehtävä: Dark Mission** (*Dark Mission: Flowers of Evil*; ) on Jesús Francon ohjaama ranskalais-espanjalainen toimintaelokuva vuodelta 1988. Elokuvan pääosissa ovat Christopher Mitchum, Brigitte Lahaie ja Christopher Lee.

## Juoni

Derek Carpenter (Christopher Mitchum) matkustaa Etelä-Amerikkaan reportterina. Todellisudessa hän on CIA-agentti, jonka tehtävänä tuhota valtava organisaatio, joka toimittaa huumeita Amerikan markkinoille. Lentokoneessa hän tapaa Linda Montanan (Cristina Higueras), joka on matkalla kotiin opiskeltuaan Yhdysvalloissa. Myöhemmin selviää, että Linda on organisaation päämiehen Don Louis Montanan (Christopher Lee) tytär. Derek on lujasti päättänyt tuhota huumeliigan, mutta se vaatii kovia otteita, nopeaa toimintaa ja uhrauksia.

## Näyttelijät

## Tuotanto
Elokuvan käsikirjoittajina toimi ohjaaja Franco ja Georges Friedland. Elokuvan tuottajia olivat Daniel Lesoeur ja Tako Pezonaga.

*Vaarallinen tehtävä: Dark Mission* -elokuvan kuvaukset alkoivat maaliskuussa vuonna 1987 ja kestivät huhtikuuhun asti. Elokuvaa kuvattiin Espanjan Alicantessa ja Murciassa ja Portugalissa.

## Julkaisu
*Vaarallinen tehtävä: Dark Mission* julkaistiin 18. elokuuta vuonna 1988 Espanjassa. Portugalissa elokuva pääsi teatterilevitykseen 8. kesäkuuta vuonna 1990. *Vaarallinen tehtävä: Dark Mission* oli julkaistu Ruotsissa videolle jo 21. huhtikuuta vuonna 1988.

*Vaarallinen tehtävä: Dark Mission* -elokuvaa on levitetty myös nimikkeillä *Columbian Connection* ja *Flowers of Evil*.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa ”tasaiseksi toimintalättäykseksi” ja antaa sille yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
* 
* 
*
Narvijärvi

**Narvijärvi** on Raumalla entisen Lapin kunnan alueella sijaitseva järvi.

Lapinjoen vesistöön kuuluva Narvijärvi on suurin Rauman kaupungin alueella olevista järvistä. Se sijaitsee noin 17 kilometriä kaupungin keskustan kaakkoispuolella, Lapin kirkonkylään on matkaa hieman yli kaksi kilometriä. Narvijärvi laskee Lapinjokeen noin 3,5 kilometrin pituista *Narvinojaa* pitkin. Sen vedenkorkeutta säännöstellään Rauma-Repolan vuonna 1952 Narvinojan suuhun rakentamalla padolla.

Narvijärvi on matala ja rehevä järvi, sen keskisyvyys on 2,8 metriä. Suurin syvyys on 6,5 metriä. Järvessä on kaksi suurempaa saarta, *Kainnussaari* ja *Ämmänkari* sekä useita lahtia ja poukamia. Narvijärven itäpuoleiset rannat ovat nopeasti syveneviä kallio- ja kivikkorantoja. Länsiranta on matalampaa suorantaa. Järven rannoilla on runsaasti vapaa-ajan asutusta. Järvellä on Rauman kaupungin omistama rantasauna, jota vuokrataan yksityisille.

Narvijärvi oli vielä 1950–60-luvuilla erinomainen rapujärvi. Salakalastajien mukanaan tuoma rapurutto kuitenkin tuhosi koko rapukannan. Narvijärveen on vuosien aikana istutettu muun muassa kirjolohta, muikkua ja ankeriasta.

## Säännöstely
Vesistötoimikunta myönsi vuonna 1952 luvan Narvijärven säännöstelyyn. Luusuaan rakennettiin säännöstelypato, jolla järven vedenpinnan korkeutta hallittiin. UPM-Kymmene pyysi 2002 Länsi-Suomen ympäristölupavirastolta lupaa poistaa säännöstelypato ja korvata se pohjapadolla. Lupa myönnettiin ja pohjapato valmistui vuonna 2010.

## Lähteet
*''Narvijärven, Lutanjärven ja Kauklaistenjärven nykytila ja kunnostus'', Lounais-Suomen ympäristökeskus

### Viitteet
Jalkapallon seurajoukkueiden maailmanmestaruuskilpailut 2012

**Vuoden 2012 [[Jalkapallon seurajoukkueiden maailmanmestaruuskilpailut|seurajoukkueiden maailmanmestaruuskilpailut]]** pelattiin Japanissa 6.–12. joulukuuta 2012 ja ne olivat järjestykseltään yhdeksännet. Japani isännöi kilpailut toista kertaa putkeen. Mestaruuden voitti Corinthians, joka voitti finaalissa Chelsean.

## Joukkueet

## Pelipaikat
Ottelukaupunkeina toimivat Toyota ja Jokohama.

## Ottelut

Turnauksen arvonta suoritettiin 24. syyskuuta 2012 Zürichissä, Sveitsissä.

Jos ottelu päättyy tasatulokseen normaalin peliajan jälkeen:
* Pudotuspeleissä normaalin peliajan jälkeen pelataan jatkoaika. Mikäli ratkaisua ei ole syntynyt vielä jatkoajan jälkeenkään, seuraa rangaistuspotkukilpailu, jossa voittaja selvitetään.
* Viidennen sekä kolmannen sijoituksien otteluissa jatkoaikaa ei pelata, vaan otteluissa siirrytään normaalin peliajan jälkeen suoraan rangaistuspotkukilpailuun.
Lars Reinhold Glansenstierna

**Lars Reinhold Glansenstierna** (20. helmikuuta 1744 – 1800-luvun alussa) oli suomalainen sotilas ja itsenäisyyden kannattaja. 

Glansenstiernan vanhemmat olivat upseeri Lorenz Glansenstierna ja Anna Maria Sprengporten  ja puoliso Helena Kristina Sofia Creutz (k. 1824). Hän ryhtyi sotilasuralle 16-vuotiaana ja toimi luutnanttina  Uudenmaan rakuunoissa. Erottuaan armeijasta kapteenina 1778 Glansenstierna asui Nastolassa lankonsa G. M. Sprengtportenin naapurissa. Hän oli tämän kanssa ensimmäisiä, jotka ryhtyivät suunnittelemaan Suomen itsenäisyyttä. Hän toimi vuonna 1788 Anjalan liiton hyväksi Savossa ja oli niitä, jotka ottivat yhteyttä keisarinna Katariinaan itsenäisyyssuunnitelman toteuttamiseksi. Kun Anjalan liitto luhistui, hän pakeni Venäjälle helmikuussa 1789. Glansenstiernan arvellaan kuolleen Hampurissa 1800-luvun alussa.

## Katso myös

* Glansenstierna

## Lähteet
Rajankäynti

**Rajankäynti** (ruots. *rågång*) on Suomessa kiinteistönmääritystoimitus, jossa on kysymys kiinteistörekisteriin merkityn kiinteistön tai muun yksikön rajan paikkaa ja rajamerkkiä koskevan epäselvyyden ratkaisemisesta. Ratkaisu perustuu asiakirjoihin, karttoihin, maalla oleviin rajamerkkeihin ja muuhun luotettavaan selvitykseen.

Pääsäännön mukaan aikaisemmin lainvoimaisesti käyty raja on käytävä entiseen paikkaansa. Jos rajan paikka on määritetty eri toimituksissa eri tavoin, niin se on määrättävä viimeisen lainvoimaisen ratkaisun mukaisesti. Rajan entinen paikka saadaan yleensä selville maalla olevien rajamerkkien mukaan, koordinaattien perusteella tai karttojen ja asiakirjojen sekä muun saatavissa olevan selvityksen perusteella. Muuna selvityksenä voidaan pitää mm. vanhaa nautintaa maastossa ja todistajakertomuksia.

## Lähteet
*
Glimmingehus

**Glimmingehus** on Pohjoismaiden parhaiten säilynyt keskiaikainen linna Etelä-Ruotsissa. Linna sijaitsee Vallbyn pitäjässä nykyisessä Simrishamnin kunnassa Skånen läänissä ja Skånen maakunnassa. Simrishamnin kaupunkitaajama on noin 10 kilometrin päässä linnasta koilliseen. Glimmingehusin linnan rakentaminen aloitettiin vuonna 1499.

Linna oli pitkään Rosencrantzin suvun omistuksessa, mutta vuodesta 1924 lähtien se on kuulunut Ruotsin valtiolle. Linna on yhtenä tapahtumapaikkana Selma Lagerlöfin kirjassa *[[Peukaloisen retket villihanhien seurassa]]*.

## Lähteet

## Aiheesta muualla

* *Otavan Iso tietosanakirja*, Otava 1968, Osa 3, s. 31
Narvi-Pallo

**Lapin Narvi-Pallo** on raumalainen lentopalloseura. Se toimii vuonna 2009 Rauman kaupunkiin liitetyn Lapin kunnan alueella. Seura perustettiin vuonna 1993, jolloin paikalliset urheiluseurat Lapin Salama ja Lapin Tempo yhdistivät lentopallotoimintansa.  

Narvi-Pallon edustusjoukkueet pelaavat kaudella 2024–2025 kolmanneksi korkeimmilla sarjatasoilla miesten ja naisten 2-sarjoissa. Seuran miehet ovat viimeksi esiintyneet 1-sarjassa kaudella 2006–2007. 

Narvi-Pallo pelaa kotiottelunsa Lapin liikuntahallissa. Nimensä seura on saanut Lapissa sijaitsevasta Narvijärvestä.

## Lähteet
*Lapin Narvi-Pallon kotisivut 

### Viitteet

## Aiheesta muualla
*Seuran verkkosivut